ไปเกาะช้างครั้งแรกกับครอบครัว เราลอง search เลยคิดว่ารัานนี้แหละเด็ดสุด พอไปทานก็เห็นคนแบบเยอะมาก ร้านนี้น่าจะอร่อยหน้าดูเพราะคนเต็มร้านเลย พอไปถึงก็สั่งอาหาร พนักงานมารับออเดอร์ไวมาก แต่ไม่รู้ว่าเค้าพึ่งมาทำงานหรือเปล่า ถามว่าอะไรเด็ด เค้าก็แบบอ้ำอึ้ง เราก็เลยดูเมนูและเลือกเอง สั่งมาหลายเมนู มี ข้าวผัดปู ปูนิ่มผัดพริกไทย ปลากระพงทอดน้ำปลา ต้มยำรวมมิตร ฉู่ฉี่ปลา(อันนี้ไม่แน่ใจเรื่องชื่อ) ก็รออาหารนานพอสมควรเพราะคนเยอะ อาหารทะยอยเสริ์ฟเรื่อยๆ แต่ข้าวผัดปูนี้มาช้าสุดต้องตามประมาณ 4-5ครั้ง กว่าจะออกมา ไม่รู้ลืมหรือเปล่า ต่อไปจะให้คะแนนอาหารที่ทาน
- ข้าวผัดปู เมนูนี้ช้ามากทั้งที่สั่งไปจานแรก ข้าวแห้ง แข็ง ไม่อร่อยเลย ให้ 2/5
- ปูนิ่มผัดพริกไทยดำ อันนี้เนื้อปูนิ่มสมชื่อ มาไว แต่รสชาติเค็มไปหน่อย ต้องทานกับข้าวหรือหาอะไรตัดความเค็ม ชอบถ้าปรับปรุงความเค็ม ให้ 4/5 
- ปลากระพงทอดน้ำปลา อันนี้เด็ด เนื้อปลาทอดกรอบนอกนุ่มใน ให้ 5/5
- ต้มยำรวมมิตร อันนี้รวมมิตรหรืออะไรไม่รู้ สั่งไปมีแต่วิญญาณกุ้ง ในหม้อมีกุ้งอยู่ 2-3 ตัว ต้องควานหา รสชาติดีกล่มกล่อม ให้ 3-5 ผิดหวังสุดๆ
- ฉู่ฉี่ปลาก็ติดเค็ม ไม่ชอบ ไม่รู้จะอธิบายยังไง ให้ 3/5

สรุป อาหารรสชาติดี ถ้าปรับให้เค็มน้อยลง บริการดี 